Дэісус (абраз з Хаціслава)

Дэісус — абраз канца XVII стагоддзя, які паходзіць з в. Хаціслаў Маларыцкага раёна Брэсцкай вобласці. Захоўваецца ў Нацыянальным мастацкім музеі Рэспублікі Беларусь. Памер абраза — .

 Апісанне 
Адзін з найбольш старажытных абразоў Дэісуса тыпу «трыморф» на Беларусі. Асноўную частку кампазіцыі займае выява Хрыста, які сядзіць на чырвонай падушцы на прастоле з разной спінкай, у чырвоным хітоне з залатым  і карычневым гімаціі. Правай рукой ён бласлаўляе, а левай трымае раскрытае Евангелле з чырвоным абрэзам і тэкстам: «Придите ко Мне все труждающиеся и обремененные, и Я успокою вас» (); «возьмите иго Мое на себя и научи…» (). Паабапал ад прэстола стаяць Маці Божая ў блакітным хітоне і чырвоным мафорыі і Ян Хрысціцель у мілоці да кален і зялёным гімаціі. Далоні іх напаўсагнутых рук указваюць на Хрыста. Ззаду прастола знаходзяцца два арханёлы, якія трымаюць у руках  з манаграмай Хрыста: IУ на адным дыску і XУ на другім. Залаты фон абраза дэкараваны разным па ляўкасу густым раслінным арнаментам са стылізаванымі бутонамі кветак.

 Літаратура 
 Уладзімір Карэлін, Мікалай Мельнікаў. Абразы «Дэісус» у іканапісу Беларусі

Катэгорыя:Абразы Беларусі
Катэгорыя:Хаціслаў
Катэгорыя:Карціны XVII стагоддзя
Катэгорыя:XVII стагоддзе ў Беларусі
Катэгорыя:Карціны са збораў Нацыянальнага мастацкага музея Рэспублікі Беларусь